Document ID: 31996R0272

ΚΑΝΟΝΙΣΜΟΣ (ΕΚ) αριθ. 272/96 ΤΗΣ ΕΠΙΤΡΟΠΗΣ της 13ης Φεβρουαρίου 1996 για τροποποίηση του κανονισμού (ΕΚ) αριθ. 1430/95 για τον καθορισμό των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά, εκτός από αυτές που χορηγούνται για τις προστιθέμενες ζάχαρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 13 παράγραφος 8 και το άρθρο 14 παράγραφος 5,
Εκτιμώντας:
ότι στον κανονισμό (ΕΚ) αριθ. 1430/95 της Επιτροπής (3), καθορίζονται ποσότητες για τις οποίες μπορούν να ζητηθούν πιστοποιητικά εξαγωγής εκτός από εκείνα που έχουν ζητηθεί στο πλαίσιο της επισιτιστικής βοήθειας 7
ότι ο κανονισμός (ΕΚ) αριθ. 1429/95 της Επιτροπής της 23ης Ιουνίου 1995 περί λεπτομερειών εφαρμογής των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά, εκτός από αυτές που χορηγούνται για τις προστιθέμενες ζάχαρες (4), προβλέπει τα στοιχεία βάσει των οποίων καθορίζονται οι ποσότητες αυτές στις οποίες μπορούν να δοθούν επιστροφές 7 ότι, για λόγους διαφάνειας, ενδείκνυται να γνωρίσουν οι επιχειρηματίες τη σημερινή κατάσταση των ποσοτήτων αυτών 7
ότι, έχοντας υπόψη την κατάσταση του διεθνούς εμπορίου, θα πρέπει να τροποποιηθούν προσωρινά οι ποσότητες και οι επιστροφές για την προσεχή περίοδο 7
ότι ενδείκνυται να προσδιοριστούν οι ημερομηνίες υποβολής των αιτήσεων που αντιστοιχούν σε κάθε περίοδο χορήγησης πιστοποιητικών 7
ότι η επιτροπή διαχείρισης μεταποιημένων προϊόντων με βάση τα οπωροκηπευτικά δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1430/95 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Φεβρουαρίου 1996.

Labels: 3
17